Foto: RIA Novosti / Natalya Seliverstova AQShning Apple kompaniyasi aksiyalari smartfonlar savdosidagi muammolar sababli tushumning kamayib ketishi haqidagi prognozlardan keyin 9 foizdan ko‘proqqa arzonlashib ketdi. Kompaniyaning Nasdaq birjasidagi aksiyalari narxi 9,4 foizga arzonlashib, 143,07 dollarni tashkil qilgan. Avvalroq kompaniya rahbari Tim Kuk investorlarga maktubida iPhone’lar sotilishi sur’ati sekinlashishi kutilayotgani haqida ma’lum qilgan. U buning asosiy sababi sifatida AQSh va Xitoy o‘rtasidagi savdo urushini ko‘rsatgan. Kukning maktubida, shuningdek, Apple oxirgi chorakda 84 mlrd dollarlik tushum kutayotgani aytilgan. Vaholanki, 2 oy avval kompaniya bu qiymat 89 mlrd dollardan 93 mlrd dollargachani tashkil qilishini prognoz qilgandi.